               ЕВРОПЕЙСКА КОМИСИЯ
            Брюксел, 6.2.2019
            COM(2019) 54 final
            2019/0026(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Конференцията на страните във връзка с измененията на приложение ІІІ към Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за определяне на позицията, която трябва да се заеме от името на Съюза в рамките на Конференцията на страните по Ротердамската конвенция във връзка с предвиденото приемане на решения за включване на нови химични вещества в приложение ІІІ към Ротердамската конвенция.

               2.Контекст на предложението

               2.1.Ротердамска конвенция

               Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди („Конвенцията“) има за цел да насърчи споделената отговорност и съвместните усилия на страните в международната търговия с опасни химични вещества, за да се опазват човешкото здраве и околната среда и за да се допринася за екологосъобразната употреба на тези химични вещества. С Конвенцията се създават правно обвързващи задължения за прилагане на процедурата за предварително обосновано съгласие (ПОС) и се защитават държавите, по-специално развиващите се държави, от нежелан внос на химични вещества, като на страните износители се налагат задължения за износ.

               Споразумението влезе в сила на 24 февруари 2004 г.

               Европейският съюз и всичките 28 държави членки от него са страна по Конвенцията
                  1
               .

               2.2.Конференция на страните по Ротердамската конвенция

               Конференцията на страните, установена съгласно член 18 от Конвенцията, е управляващият орган по Ротердамската конвенция. Тя заседава обикновено на всеки две години, за да проследява изпълнението на Конвенцията. Освен това Конференцията на страните извършва преглед на химичните вещества, представени за разглеждане от Комитета за преглед на химичните вещества.

               Всяка страна има право на един глас в съответствие с членове 44 и 45 от процедурния правилник на Конференцията на страните. Регионални организации за икономическа интеграция, както например ЕС, упражняват обаче своето право на глас с брой гласове, равен на броя на техните държави членки, които са страни по Конвенцията.

               2.3.Предвиден акт на Конференцията на страните

               На деветото редовно заседание, което ще се проведе от 29 април до 10 май 2019 г., Конференцията на страните ще разгледа въпроса за приемането на решения за включване на нови химични вещества в приложение ІІІ към Конвенцията.

               Целта на предвидените актове е да се включат нови химични вещества в приложение ІІІ към Конвенцията, в резултат на което при международната търговия химичните вещества ще са предмет на процедурата за предварително обосновано съгласие съгласно Конвенцията.

               Предвидените актове ще са обвързващи за страните в съответствие с член 22, параграф 5, буква в) от Конвенцията, в който се предвижда: „Решение за изменение и допълнение на приложение III се изпраща незабавно на страните от Депозитаря; изменението и допълнението влизат в сила за всички страни на датата, определена в решението.

               3.Позиция, която трябва да се заеме от името на Съюза

               Комисията предлага на Съвета решение, с което от името на Съюза да се подкрепят решенията за изменение на приложение ІІІ към Конвенцията на деветото заседание на Конференцията на страните. С тези решения ще се добавят нови химични вещества в приложение ІІІ, при което те ще са предмет на процедурата за предварително обосновано съгласие съгласно Конвенцията.

               Решенията, които са представени на Конференцията на страните за приемане, се основават на препоръките на Комитета за преглед на химичните вещества — спомагателен орган под ръководството на Конференцията на страните. Беше установено, че химичните вещества, препоръчани от Комитета за преглед на химичните вещества за включване в приложение ІІІ, отговарят на критериите по приложение ІІ към Конвенцията.

               Предвид водещата роля на Съюза по отношение на екологичната политика е от решаващо значение той да затвърди международния си ангажимент за насърчаване на по-добро изпълнение на многостранните екологични споразумения и стандарти. Това включва подкрепата и изпълнението на препоръките, приети от научните спомагателни органи по тези споразумения, и приемането на критериите по споразуменията, на които са основани тези препоръки.

               Освен това инициативата е в съответствие с приоритета на Комисията „Юнкер“, съгласно който Съюзът трябва да стане по-силен участник на световната сцена с помощта на целите за устойчиво развитие, по-специално за добро здраве (3) и за отговорно потребление и производство (12), както и с помощта на 7-та програма за действие за околната среда.

               Поради това Съюзът следва да подкрепи предложените решения за включване в приложение ІІІ на ацетохлор, карбосулфан, хризотилен азбест, фентион (формулации със свръхниски обеми (СНО), съдържащи 640 g/L или повече активно вещество), хексабромоциклододекан, течни формулации (емулгиращ концентрат и разтворим концентрат), съдържащи 276 g/L или повече паракват дихлорид, съответстващ на 200 g/L или повече паракват йон, и форат. Тези химични вещества вече са предмет на ограничения при износа съгласно Регламент (ЕС) № 649/2012, които са сходни с тези по Конвенцията.

               Необходимо е да се определи позицията, която трябва да се заеме от името на Съюза в рамките на Конференция на страните, тъй като измененията на приложение ІІІ ще са правно обвързващи за Съюза и ще трябва да бъдат отразени в Регламент (ЕС) № 649/2012, с който се прилага Ротердамската конвенция в Съюза.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  2
               .

               4.1.2.Прилагане в конкретния случай

               Конференцията на страните е орган, създаден със споразумение, а именно по силата на Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди.

               Актът, който Конференцията на страните има за задача да приеме, представлява акт с правно действие. Предвиденият акт ще е обвързващ съгласно международното право в съответствие с член 22, параграф 5 от Ротердамската конвенция и ще трябва да бъде отразен в Регламент (ЕС) № 649/2012 на Европейския парламент и на Съвета от 4 юли 2012 г. относно износа и вноса на опасни химикали
                  3
               . Това се дължи на разпоредбите, предвидени в член 23, параграф 1 от посочения регламент, които изискват преглед на списъка на химикалите в приложение І към него въз основа на промените в рамките на Конвенцията.

               Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               По отношение на предвиден акт, който преследва едновременно няколко цели или се състои от няколко части, които са неразривно свързани, без никоя от тях да е акцесорна по отношение на другите, материалноправното основание за решение съгласно член 218, параграф 9 от ДФЕС ще трябва, по изключение, да включва съответните различни правни основания.

               4.2.2.Прилагане в конкретния случай

               Предвиденият акт преследва цели и има части в сферата на околната среда и търговията. Тези елементи на предвидения акт са неразривно свързани, без никой от тях да е акцесорен по отношение на другия.

               Поради това материалноправното основание за предложеното решение включва следните разпоредби: член 192, параграф 1 и член 207, параграф 3 и параграф 4, първа алинея.

               4.3.Заключение

               Правното основание за предложеното решение следва да бъде член 192, параграф 1 и член 207, параграф 3 и параграф 4, първа алинея във връзка с член 218, параграф 9 от ДФЕС.

               2019/0026 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Конференцията на страните във връзка с измененията на приложение ІІІ към Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 192, параграф 1 и член 207, параграф 3 и параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди („Конвенцията“) влезе в сила на 24 февруари 2004 г. и беше сключена от името на Съюза с Решение 2006/730/ЕО на Съвета
                  4
               .

               (2)С Регламент (ЕС) № 649/2012 на Европейския парламент и на Съвета от 4 юли 2012 г. се прилага Ротердамската конвенция в Съюза
                  5
               .

               (3)Съгласно член 7 от Конвенцията Конференцията на страните може да приема изменения на приложение ІІІ.

               (4)На деветото заседание на Конференцията на страните по Ротердамската конвенция се очаква да се приемат решения за включване на нови химични вещества в приложение ІІІ.

               (5)Тъй като измененията на приложение ІІІ ще бъдат обвързващи за Съюза, е целесъобразно да се определи позицията, която трябва да се заеме от името на Съюза в рамките на Конференцията на страните.

               (6)За да се гарантира, че държавите вносители получават защитата, предвидена в Ротердамската конвенция, и тъй като всички съответни критерии по нея са изпълнени, е необходимо и целесъобразно да се подкрепи препоръката на Комитета за преглед на химичните вещества, спомагателен орган по Ротердамската конвенция, по отношение на включването в приложение III към същата конвенция на ацетохлор, карбосулфан, хризотилен азбест, фентион (формулации със свръхниски обеми (СНО), съдържащи 640 g/L или повече активно вещество), хексабромоциклододекан, форат и течни формулации (емулгиращ концентрат и разтворим концентрат), съдържащи 276 g/L или повече паракват дихлорид, съответстващ на 200 g/L или повече паракват йон. Тези вещества вече са забранени или строго ограничени в Съюза и следователно са предмет на изисквания към износа, които надхвърлят тези по Ротердамската конвенция съгласно Регламент (ЕС) № 649/2012,

               ПРИЕ НАСТОЯЩОТО РЕШЕНИЕ:

               Член 1

               Позицията, която да се заеме от името на Европейския съюз на деветото заседание на Конференцията на страните по Ротердамската конвенция, е подкрепа от страна на Съюза на приемането на измененията в приложение III към Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди във връзка с включването на ацетохлор, карбосулфан, хризотилен азбест, фентион (формулации със свръхниски обеми (СНО), съдържащи 640 g/L или повече активно вещество), хексабромоциклододекан, форат и течни формулации (емулгиращ концентрат и разтворим концентрат), съдържащи 276 g/L или повече паракват дихлорид, съответстващ на 200 g/L или повече паракват йон.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение 2006/730/ЕО на Съвета от 25 септември 2006 г. за сключване, от името на Европейската общност, на Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди (ОВ L 299, 28.10.2006 г., стр. 23 — 25).

                     (2)

                        Решение на Съда от 7 октомври 2014 г., Германия/Съвет, C-399/12, ECLI:EU:C:2014:2258, т. 61 — 64.

                     (3)

                        ОВ L 201, 27.7.2012 г., стр. 60.

                     (4)

                        Решение 2006/730/ЕО на Съвета от 25 септември 2006 г. за сключване, от името на Европейската общност, на Ротердамската конвенция относно процедурата за предварително обосновано съгласие при международната търговия с определени опасни химични вещества и пестициди (ОВ L 299, 28.10.2006 г., стр. 23 — 25).

                     (5)

                        Регламент (ЕС) № 649/2012 на Европейския парламент и на Съвета от 4 юли 2012 г. относно износа и вноса на опасни химикали (ОВ L 201, 27.7.2012 г., стр. 60).


               ЕВРОПЕЙСКА КОМИСИЯ
            Брюксел, 11.2.2019
            COM(2019) 74 final
            2019/0036(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюз в рамките на Съвета за асоцииране ЕС — Украйна, за изменение на приложение XXVII към Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               ОБЯСНИТЕЛЕН МЕМОРАНДУМ

               1.Предмет на предложението

               Настоящото предложение се отнася до решението за определяне на позицията, която трябва да се заеме от името на Съюза в рамките на Съвета за асоцииране ЕС — Украйна във връзка с предвиденото приемане на решение относно изменение на приложение XXVII (Сътрудничество в областта на енергетиката, включително по ядрени въпроси) към Споразумението за асоцииране между ЕС и Украйна.

               2.Контекст на предложението

               2.1.Споразумение за асоцииране между ЕС и Украйна

               Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“), има за цел да предостави рамка за постепенно постигане на политическо асоцииране и икономическо интегриране между ЕС и Украйна. В него се предвиждат ангажименти за реформа на сектори на украинската икономика в съответствие с достиженията на правото на ЕС, включително целта за увеличаване на пазарната интеграция и регулаторното сближаване по отношение на ключови елементи от достиженията на правото на ЕС в областта на енергийния сектор въз основа на достиженията на правото на ЕС в областта на енергетиката. Ангажиментите по отношение на енергийния сектор са посочени в Глава 1 (Сътрудничество в областта на енергетиката, включително по ядрени въпроси) от Дял V (Икономическо и секторно сътрудничество) от Споразумението. Някои от тези ангажименти като правилата за транзит и транспорт, които се отнасят до свързаните с търговията аспекти на енергийния сектор, са посочени също така в Глава 11 (Свързана с търговията енергетика) от Дял IV (Търговия и свързани с търговията въпроси). Споразумението влезе в сила на 1 септември 2017 г.

               2.2.Съвет за асоцииране ЕС — Украйна

               Съветът за асоцииране ЕС — Украйна е един от съвместните органи, създадени по силата на Споразумението. В съответствие с член 461 от Споразумението той упражнява надзор и контрол над прилагането и изпълнението на Споразумението и периодично прави преглед на функционирането му с оглед на неговите цели. Съветът за асоцииране заседава на министерско равнище във всички необходими състави, в които участват членове на Съвета на Европейския съюз и членове на Европейската комисия, както и членове на правителството на Украйна, на редовни интервали от време, поне веднъж годишно и когато обстоятелствата го изискват. Той има правомощия да взема решения в рамките на приложното поле на Споразумението, които са задължителни за страните по Споразумението, включително решения относно актуализирането или изменянето на приложенията към него. Той може да приеме също така и препоръки. Такива решения и препоръки се приемат с общо съгласие на страните по Споразумението след приключване на съответните вътрешни процедури.

               2.3.Предвиденият акт на Съвета за асоцииране ЕС — Украйна

               Предвижда се Съветът за асоцииране ЕС — Украйна да приеме решение за изменението на приложение XXVII към Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („предвиденият акт“).

               Целта на предвидения акт е да се актуализира списъкът на актове на ЕС, включени в приложение XXVII (Сътрудничество в областта на енергетиката, включително по ядрени въпроси), с цел отразяване на съществената промяна в достиженията на правото на ЕС в областта на енергетиката, която настъпи в ЕС след приключването на преговорите по Споразумението.

               Друга цел на предвидения акт е също така определянето на допълнителни разпоредби в приложение XXVII към Споразумението относно наблюдението на процеса на сближаване в енергийния сектор в Украйна. Тези цели са насочени към укрепването на координацията и надзора на правните аспекти на реформата в енергийния сектор и допринасят за адекватното и ефективно прилагане в Украйна на националните актове въз основа на достиженията на правото на ЕС в областта на енергетиката.

               Предвиденият акт ще бъде обвързващ за страните в съответствие с член 463 от Споразумението, който гласи следното: „С оглед на постигането на целите на настоящото споразумение Съветът за асоцииране разполага с правомощието да взема решения в рамките на приложното поле на настоящото споразумение в случаите, предвидени в него. Такива решения са задължителни за страните, които предприемат целесъобразни мерки за изпълнение на взетите решения, включително ако е необходимо действия в специални органи, създадени по силата на настоящото споразумение. Съветът за асоцииране може също така да отправя препоръки. Той приема своите решения и препоръки със съгласие между страните след приключване на съответните вътрешни процедури.“

               3.Позиция, която трябва да се заеме от името на Съюза

               Предвиденият акт представлява актуализация на списъка с достиженията на правото на ЕС, посочен в приложение XXVII към Споразумението, спрямо които Украйна пое ангажимент да сближи своето вътрешно законодателство, както и допълнителен набор от правила, чиято цел е да бъде подкрепен процесът на сближаване на националното законодателство на Украйна към достиженията на правото на ЕС в областта на енергетиката.

               По отношение на списъка с достиженията на правото на ЕС е необходимо приложението да бъде актуализирано с цел отразяване на съществената промяна в достиженията на правото на ЕС в областта на енергетиката, която настъпи в ЕС след приключването на преговорите по Споразумението. В резултат на това някои актове на ЕС, посочени в списъка в оригиналното приложение към Споразумението, вече не са в сила, били са отменени или изменени, като Европейският съюз е приел нови актове. Тези промени изискват актуализиране на приложение XXVII към Споразумението, за да се осигури съгласуваност на усилията на Украйна по отношение на сближаването към настоящото състояние на достиженията на правото на ЕС. Вследствие на това тези ангажименти на Украйна да сближи законодателството си в енергийния сектор към достиженията на правото на ЕС в областта на енергетиката не променят собствените правила на ЕС и не променят обхвата им. В допълнение собствените задължения на Украйна по отношение на енергийния сектор бяха разширени както в резултат на нейното членство в Енергийната общност от 2011 г. насам, така заради прилагането на достиженията на правото на ЕС, посочени в приложение XXVII към Споразумението. Освен това през 2016 г. сътрудничеството в енергийния сектор между ЕС и Украйна бе допълнително укрепено посредством подписването на Меморандума за разбирателство между ЕС и Украйна относно стратегическо партньорство в областта на енергетиката. С Меморандума за разбирателство се подпомага ангажимента за постигане на икономическа интеграция и политическо асоцииране и се определя за цел постигането на пълно интегриране на енергийните пазари въз основа на петте измерения на Енергийния съюз на ЕС. В резултат на горепосочените промени произтича необходимостта от актуализиране на списъка на достиженията на правото на ЕС, посочен в приложение XXVII към Споразумението.

               В допълнение с предвидения акт се включват допълнителни разпоредби в приложение XXVII към Споразумението относно наблюдението на процеса на сближаване в енергийния сектор в Украйна, включително правила за ефективното прилагане на достиженията на правото на ЕС в областта на енергетиката, консултации по проекти за законодателни предложения в този сектор, както и докладване до Съвета за асоцииране. Тези цели са насочени към укрепването на координацията и надзора на правните аспекти на реформата в енергийния сектор и допринасят за адекватното и ефективно прилагане в Украйна на националните актове въз основа на достиженията на правото на ЕС в областта на енергетиката. Опитът от последните четири години сочи, че Украйна е постигнала напредък по някои аспекти на реформата в енергийния сектор, но също че е необходимо да се предвидят допълнителни мерки за подкрепа, така че да се гарантира, че предприетите реформи са с необратим и траен характер. Затова целта на допълнителните разпоредби е да допринесат за правилното сближаване и прилагане на сближеното законодателство от страна на Украйна въз основа на достиженията на правото на ЕС в областта на енергетиката.

               Настоящото предложение е в пълно съответствие с политиката на ЕС за Източното партньорство като цяло и по отношение на Украйна в частност, тъй като подкрепя изпълнението на Споразумението за асоцииране и допринася за постигането на неговите цели. То е в съответствие също така с енергийната политика на ЕС въз основа на петте измерения на Енергийния съюз, включително измерението му, свързано със сигурността на енергийните доставки и ролята на Украйна като стратегическа държава за транзита на газ. То отразява достиженията на правото на ЕС в областта на енергетиката и насърчава приемането му от асоциираните партньори на ЕС, допринасяйки по този начин за постигането на целите на ЕС в областта на сигурността на енергийните доставки. Накрая, то е в съответствие с външната политика на ЕС в областта на енергетиката като цяло и с Енергийната общност в частност, подкрепяйки я в постигането на целта за интеграция на енергийните пазари между държавите, които членуват в нея, включително Украйна.

               Накрая, предложението е в съответствие с преразгледаната политика на ЕС за съседство и свързаното с нея сътрудничество с Украйна и други съседни страни. По-специално, то допринася за постигането на ефективна и устойчива реформа в енергийния сектор в Украйна, като част от политическото асоцииране и икономическата интеграция между ЕС и Украйна. Тези усилия от своя страна ще допринесат за постигането на целта за изграждането на стабилно и проспериращо съседство. По отношение на реформата на енергийния сектор въз основа на достиженията на правото на ЕС в областта на енергетиката, предложението също така осигурява съгласуваност с целите на политиката на ЕС в областта на климата. Накрая, предложението подкрепя по-нататъшното развитие на двустранната търговия с енергийни продукти и услуги, както и инвестициите, предвид това, че целта на реформата на енергийния сектор е преодоляването на съществуващите регулаторни пречки пред търговията с енергия.

               Очаква се с предвиденото предложение да се предостави допълнителна подкрепа за реформата на енергийния сектор в Украйна, която понастоящем е в процес на изпълнение, с цел постигането на пълното изпълнение на ангажиментите по отношение на енергийния сектор, предвидени в Споразумението за асоцииране между ЕС и Украйна.

               4.Правно основание

               4.1.Процесуалноправно основание

               4.1.1.Принципи

               В член 218, параграф 9 от Договора за функционирането на Европейския съюз (ДФЕС) се предвижда приемането на решения за установяване на „позициите, които трябва да се заемат от името на Съюза в рамките на орган, създаден със споразумение, когато този орган има за задача да приема актове с правно действие, с изключение на актовете за допълнение или изменение на институционалната рамка на споразумението“.

               Понятието „актове с правно действие“ включва актове с правно действие по силата на нормите на международното право, които уреждат съответния орган. То включва и инструменти, които нямат обвързващ характер съгласно международното право, но са „годни да окажат съществено въздействие върху съдържанието на приеманата от законодателя на Съюза нормативна уредба“
                  1
               .

               4.1.2.Приложение в конкретния случай

               Съветът за асоцииране ЕС — Украйна е орган, създаден със споразумение, а именно с Споразумението за асоцииране между ЕС и Украйна.

               Актът, който Съветът за асоцииране ЕС — Украйна има за задача да приеме, представлява акт с правно действие. Предвиденият акт ще бъде правно обвързващ съгласно международното право в съответствие с член 463 от Споразумението за асоцииране между ЕС и Украйна. Предвиденият акт не допълва, нито изменя институционалната рамка на споразумението.

               Поради това процесуалноправното основание за предложеното решение е член 218, параграф 9 от ДФЕС.

               4.2.Материалноправно основание

               4.2.1.Принципи

               Материалноправното основание за дадено решение съгласно член 218, параграф 9 от ДФЕС зависи преди всичко от целта и съдържанието на предвидения акт, във връзка с който се заема позиция от името на Съюза. Ако предвиденият акт преследва две цели или се състои от две части и ако едната от целите или частите може да се определи като основна, докато другата е само акцесорна, решението съгласно член 218, параграф 9 от ДФЕС трябва да се основава на едно-единствено материалноправно основание, а именно на изискваното от основната или преобладаващата цел или част.

               4.2.2.Приложение в конкретния случай

               Основната цел и съдържанието на предвидения акт са свързани с енергийния сектор, включително ядрени въпроси. Поради това материалноправното основание за предложеното решение е член 194 от ДФЕС.

               4.3.Заключение

               Правното основание за предложеното решение следва да бъде член 194 от ДФЕС във връзка с член 218, параграф 9 от ДФЕС.

               5.Публикуване на предвидения акт

               Тъй като с акта на Съвета за асоцииране ЕС — Украйна ще бъде изменено приложение XXVII към Споразумението за асоцииране между ЕС и Украйна, целесъобразно е той да бъде публикуван в Официален вестник на Европейския съюз след приемането му.

               2019/0036 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз в рамките на Съвета за асоцииране ЕС — Украйна, за изменение на приложение XXVII към Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 194 от ДФЕС във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“) бе сключено от Съюза с Решение 2017/1248 на Съвета
                  2
                и влезе в сила на 1 септември 2017 г.

               (2)Съгласно член 273 от Споразумението страните адаптират своето законодателство, както е посочено в приложение XXVII към Споразумението, за да гарантират, че всички условия за транспорт на електроенергия и газ са обективни, разумни, прозрачни и не водят до дискриминация.

               (3)Освен това, с цел постигане на напредък в интеграцията на пазарите, в член 337 от Споразумението се предвижда, че страните продължават и засилват своето текущо сътрудничество по въпросите на енергетиката, включително чрез постепенно сближаване в сектора на енергетиката.

               (4)В член 341 от Споразумението се посочва, че постепенното сближаване в енергийния сектор се осъществява в съответствие с графика в приложение XXVII от Споразумението.

               (5)В член 474 от Споразумението се предвижда задължение за Украйна да извърши постепенно сближаване на своето законодателство към правото на Съюза, включително в енергийния сектор.

               (6)Достиженията на правото на ЕС в енергийния сектор се измениха значително в периода след приключването на преговорите по Споразумението.

               (7)По силата на член 463, параграф 1 и член 463, параграф 3 от Споразумението Съветът за асоцииране ЕС—Украйна („Съветът за асоцииране“) може да приема решения, насочени към постигане на целите на Споразумението. По-специално, той може да актуализира или изменя приложенията към Споразумението, като взема предвид развитието на правото на ЕС и приложимите стандарти, установени в международните инструменти, които страните считат за приложими.

               (8)Ето защо Съветът за асоцииране ЕС — Украйна изменя приложение XXVII към Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, с цел да бъдат отразени промените в достиженията на правото на Съюза.

               (9)В член 475 от Споразумението се определя в общи линии осъществяването на контрол на напредъка в сближаването на украинското законодателство към законодателството на ЕС, включително аспектите, свързани с прилагането и изпълнението. В него се предвижда, че при докладването и оценяването се вземат предвид конкретните условия, определени в Споразумението, или в решенията на институционалните органи, създадени по силата на Споразумението.

               (10)С цел да се гарантира по-ефективното прилагане на реформите, е необходимо да се укрепи механизмът за осъществяване на контрол за реформата на енергийния сектор.

               (11)Ето защо Съветът за асоцииране изменя приложение XXVII към Споразумението с цел да се предоставят по-подробни правила за осъществяването на контрол върху сближаването на украинското законодателство към законодателството на ЕС в енергийния сектор.

               (12)Поради това е необходимо да се определи позицията, която трябва да се заеме от името на Съюза в рамките на Съвета за асоцииране ЕС — Украйна по отношение на решението на Съвета за асоцииране да се измени приложение XXVII към Споразумението,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвета за асоцииране ЕС — Украйна, се основава на проекта на акта на Съвета за асоцииране ЕС — Украйна, приложен към настоящото решение.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател

                     (1)

                        Решение от 7 октомври 2014 г., Германия/Съвет, C-399/12, ECLI:EU:C:2014:2258, точки 61—64.

                     (2)

                        ОВ L 181, 12 юли 2017 г., стр. 4—5.

    ---documentbreak---

               ЕВРОПЕЙСКА КОМИСИЯ
            Брюксел, 11.2.2019
            COM(2019) 74 final
            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в рамките на Съвета за асоцииране ЕС — Украйна, за изменение на приложение XXVII към Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               Проект на

               Решение № .../2019 на Съвета за асоцииране ЕС—Украйна

               от … 2019 година

               за изменение на приложение XXVII към Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна

               Съветът за асоцииране ЕС — Украйна,

               като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, и по-специално член 463 от него,

               като има предвид, че:

               (1)
                     Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна, (наричано по-нататък „Споразумението“) бе подписано на 21 март и 27 юни 2014 г. и влезе в сила на 1 септември 2017 г.

               (2)
                     В преамбюла на Споразумението се признава желанието на страните да напреднат по отношение на реформата и процеса на сближаване в Украйна, с което да се допринесе за постепенната икономическа интеграция и за задълбочаването на политическото асоцииране, както и за постигането на икономическа интеграция чрез пространно регулаторно сближаване. В преамбюла също така се прави позоваване на ангажиментите на страните за подобряване на енергийната сигурност чрез, наред с другото, засилване на пазарната интеграция и регулаторното сближаване с ключови елементи от достиженията на правото на ЕС.

               (3)
                     Освен това в двустранния Меморандум за разбирателство между ЕС и Украйна относно стратегическо партньорство в областта на енергетиката от 24 ноември 2016 г. се признава, че целта на засиленото сътрудничество в областта на енергетиката и реформата на енергийния сектор е пълната интеграция на енергийните пазари на ЕС и Украйна.

               (4)
                     В член 1 от Споразумението се посочва целта да се подкрепят усилията на Украйна за завършване на прехода към функционираща пазарна икономика посредством, наред с другото, постепенното сближаване на нейното законодателство с това на Съюза.

               (5)
                     Съгласно член 273 от Споразумението страните адаптират своето законодателство, както е посочено в приложение XXVII към Споразумението, за да гарантират, че всички условия за транспорт на електроенергия и газ са обективни, разумни, прозрачни и не водят до дискриминация.

               (6)
                     Освен това с цел постигане на напредък в интеграцията на пазарите, в член 337 от Споразумението се предвижда, че страните продължават и засилват своето текущо сътрудничество по въпросите на енергетиката, включително чрез постепенно сближаване в сектора на енергетиката.

               (7)
                     В член 341 от Споразумението се посочва, че постепенното сближаване в енергийния сектор се осъществява в съответствие с графика, посочен в приложение XXVII от Споразумението.

               (8)
                     В член 474 от Споразумението се потвърждава общият ангажимент на Украйна да извърши постепенно сближаване на своето законодателство с правото на Съюза, включително в енергийния сектор.

                (9)
                     Достиженията на ЕС в енергийния сектор се промениха значително в периода след приключването на преговорите по Споразумението, както и задълженията на Украйна, произтичащи от прилагането на Споразумението и членството ѝ в Договора за създаване на Енергийна общност. Промяната следва да бъде отразена в приложение XXVII към Споразумението, което следва да бъде съответно изменено.

               (10)
                     В член 475 от Споразумението се определя в общи линии осъществяването на контрол на напредъка в сближаването на украинското законодателство със законодателството на ЕС, включително аспектите на прилагането и изпълнението. В него се предвижда, че при докладването и оценяването се вземат предвид конкретните условия, определени в Споразумението или в решенията на институционалните органи, създадени по силата на настоящото споразумение.

               (11)
                     С цел да се гарантира по-ефективно прилагане на реформите в Украйна, е необходимо да бъде укрепен механизмът за осъществяване на контрол на реформата на енергийния сектор, така че постигнатите реформи да имат необратим характер и по този начин да допринесат по траен начин за модернизирането на енергийния сектор.

               (12)
                     По силата на член 463, параграфи 1 и 3 от Споразумението Съветът за асоцииране ЕС—Украйна („Съветът за асоцииране“) може да приема решения, насочени към постигане на целите на Споразумението. По-специално, той може да актуализира или изменя приложенията към Споразумението, като взема предвид развитието на правото на ЕС и приложимите стандарти, установени в международните инструменти, които страните считат за приложими.

               (13)
                     Ето защо Съветът за асоцииране следва да измени приложение XXVII към Споразумението с цел да се предоставят по-подробни правила за осъществяването на контрол на сближаването на украинското законодателство със законодателството на ЕС в енергийния сектор. За тази цел в приложение XXVII към Споразумението следва да бъдат включени подходящи разпоредби за засилване на процеса за осъществяване на контрол.

                прие настоящото решение:

               Член 1

               Приложение XXVII към Споразумението се заменя с приложението към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

               За Съвета за асоцииране

               Председател

               Приложение

               „Приложение XXVII към глава 1

               Сътрудничество в областта на енергетиката, включително по ядрени въпроси

               Приложение XXVII-1

               Осъществяване на контрол на сближаването в енергийния сектор

               С цел да се укрепи контролът върху сближаването на националното законодателство на Украйна към достиженията на ЕС в енергийния сектор и постигането на трайно модернизиране на енергийния сектор на Украйна, страните прилагат следните допълнителни мерки в съответствие с член 475 параграф 2 от Споразумението. Тези мерки не засягат правата и задълженията на всяка от страните, произтичащи от членството им в Договора за създаване на Енергийна общност.

               Ефективно прилагане на достиженията на правото на ЕС

               1.Европейската комисия информира своевременно Украйна относно всички предложения на Европейската комисия за приемане или промяна на актове на ЕС, с които се изменят достиженията на правото на ЕС, както са изброени в настоящото приложение.

               2.Украйна гарантира ефективното прилагане на сближените национални актове и предприема всички необходими действия, за да отрази в националното си законодателство в енергийния сектор промените, осъществени в законодателството на Съюза, посочено в приложение XXVII-2. По-специално, всеки акт, съответстващ на:

               1.регламент или решение на ЕС, става част от вътрешната правна уредба на Украйна;

               2.директива на ЕС, предоставя на властите на Украйна възможност да изберат формата или метода на прилагане;

               3.регламент на Комисията относно мрежов кодекс в секторите на електрическата енергия и газа, става част от вътрешната правна уредба на Украйна без да се изменя структурата и текстът на регламента освен превода му, с изключение на промени, посочени като необходими от Европейската комисия.

               3.Украйна се въздържа от всякакви действия, които могат да засегнат постигането на целта или на резултатите от сближаването на нейното национално законодателство с достиженията на правото на ЕС в енергийния сектор, посочени в приложение XXVII-2.

               4.Украйна отменя разпоредбите на вътрешното си законодателство или прекратява национални практики, които не са в съответствие с правото на Съюза или с нейното вътрешно законодателство, което е било сближено със законодателството на Съюза в енергийния сектор, посочено в приложение XXVII-2.

               Консултации

               5.Украйна се консултира с Европейската комисия по отношение на съвместимостта с достиженията на правото на ЕС на всяко законодателно предложение в областите, които подлежат на сближаване с правните актове на ЕС, посочени в приложение XXVII-2, преди влизането му в сила. Задължението за консултиране включва предложения за изменение на вече сближен национален законодателен акт, независимо от правната форма на предложението.

               6.Правителството на Украйна се консултира с Европейската комисия по отношение на съвместимостта с достиженията на правото на ЕС на всяко законодателно предложение за акт за прилагане на законодателството в енергийния сектор, който е бил или следва да бъде сближен с правните актове на ЕС, посочени в приложение XXVII-2. Ако правителството на Украйна реши да се консултира с Европейската комисия относно такъв акт, се прилага точка 7.

               7.Украйна се въздържа да привежда в действие актове, които са били представени за консултиране, както е посочено в точки 5 и 6, преди Европейската комисия да е преценила съвместимостта на предложения акт със съответните достижения на правото на ЕС, както и в случаите, когато Европейската комисия е заключила, че предложеният акт не е съвместим с посочените достижения на правото на ЕС.

               8.Оценката на съвместимостта от страна на Европейската комисия може да включва препоръки по отношение на предложения акт или части от него, които Европейската комисия счита за несъвместими с достиженията на правото на ЕС. При извършване на оценката Европейската комисия може да се консултира със Секретариата на Енергийната общност или да организира експертни мисии, ако счете за необходимо. Оценката на съвместимостта приключва в рамките на 3 месеца от датата на получаване на версията на английски език на текста на предложения акт или в рамките на по-дълъг срок, според договореното между Европейската комисия и Украйна. При липса на отговор от Европейската комисия в този срок Украйна може да приведе в действие предложения акт. Липсата на отговор в рамките на този срок не означава, че Европейската комисия счита предложеният акт за съвместим с достиженията на правото на ЕС.

               9.Украйна изпраща на Европейската комисия окончателната версия на всеки акт в областите на сближаване с достиженията на правото на ЕС, посочени в приложение XXVII-2, или всеки акт, с който се изменя сближено национално законодателство в същите области.

               10.Правителството на Украйна може да представи на Европейската комисия всеки акт или предложение по енергийните въпроси, обхванати от настоящото споразумение, с цел да поиска необвързващо становище относно съвместимостта на акта с достиженията на правото на ЕС, посочени в приложение XXVII-2.

               11.Страните обменят информация, както е предвидено в настоящото приложение, чрез секретарите на Комитета за асоцииране.

               Докладване пред Съвета за асоцииране

               12.Европейската комисия информира Съвета за асоцииране преди неговото годишно заседание относно всички становища, поискани и издадени от Украйна по силата на настоящото приложение, относно съвместимостта на национални законодателни актове на Украйна с достиженията на правото на ЕС.

               13.Украйна докладва писмено на Съвета за асоцииране три месеца преди неговото годишно заседание относно постигнатия напредък при изпълнението на реформата на енергийния сектор въз основа на достиженията на правото на ЕС, посочени в приложение XXVII-2. В този доклад се посочва подробно начинът, по който Украйна е взела предвид становищата и препоръките, издадени от Европейската комисия, в приетите от Украйна актове, както и се предоставя информация относно ефективното прилагане на приетото законодателство.

               14.Резултатите от дейностите по осъществяване на контрол се представят за обсъждане в рамките на съответните органи, посочени в настоящото споразумение, включително с цел изработване на препоръки, както е посочено в член 475, параграф 4 от Споразумението.

               Приложение XXVII-2

               Задължения на Украйна за сближаване в енергийния сектор

               Украйна се ангажира с постепенното сближаване на своето законодателство с посоченото по-долу законодателство на ЕС в установените срокове.

               1. Достижения на правото на ЕС, които Украйна се е ангажирала да прилага в рамката на Договора за Енергийна общност. По отношение на настоящото приложение се прилагат договорените в тази рамка крайни срокове

                        Електроенергия

                        Директива 2009/72/ЕО на Европейския парламент и на Съвета от 13 юли 2009 г. относно общите правила за вътрешния пазар на електроенергия и за отмяна на Директива 2003/54/ЕО

                        Регламент (ЕО) № 714/2009 на Европейския парламент и на Съвета от 13 юли 2009 г. относно условията за достъп до мрежата за трансграничен обмен на електроенергия и за отмяна на Регламент (ЕО) № 1228/2003

                        Регламент (ЕС) № 1227/2011 на Европейския парламент и на Съвета от 25 октомври 2011 г. относно интегритета и прозрачността на пазара за търговия на едро с енергия

                        Директива 2005/89/ЕО на Европейския парламент и на Съвета от 18 януари 2006 г. относно мерки за гарантиране сигурност на доставките на електрическа енергия и инфраструктурните инвестиции

                        Регламент (ЕС) № 838/2010 на Комисията от 23 септември 2010 г. за определяне на указания относно механизма за компенсиране между операторите на преносни мрежи и на общ регулаторен подход по отношение на таксите за пренос

                        Регламент (ЕС) № 543/2013 от 14 юни 2013 г. за представяне и публикуване на данни на пазарите за електроенергия и за изменение на приложение І към Регламент (ЕО) № 714/2009 на Европейския парламент и на Съвета

                        Регламент (ЕС) 2016/1388 на Комисията от 17 август 2016 г. за установяване на мрежов кодекс относно присъединяването на потребители

                        Регламент (ЕС) 2016/631 на Комисията от 14 април 2016 г. за установяване на Мрежов кодекс за изискванията за присъединяване на производителите на електроенергия към електроенергийната мрежа

                        Регламент (ЕС) 2016/1447 на Комисията от 26 август 2016 г. за установяване на Мрежов кодекс за изискванията за присъединяване към електроенергийната мрежа на системи за постоянен ток с високо напрежение и модули от вида „електроенергиен парк“, присъединени чрез връзка за постоянен ток

                        Регламент (ЕС) 2016/1952 на Европейския парламент и на Съвета от 26 октомври 2016 г. относно европейската статистика на цените на природния газ и електроенергията и за отмяна на Директива 2008/92/ЕО

                        Газ

                        Директива 2009/73/ЕО на Европейския парламент и на Съвета от 13 юли 2009 г. относно общите правила за вътрешния пазар на природен газ и за отмяна на Директива 2003/55/ЕО

                        Регламент (ЕО) № 715/2009 на Европейския парламент и на Съвета от 13 юли 2009 г. относно условията за достъп до газопреносни мрежи за природен газ и за отмяна на Регламент (ЕО) № 1775/2005

                        Директива 2004/67/ЕО на Съвета от 26 април 2004 г. относно мерките за гарантиране сигурността на снабдяването с природен газ

                        Регламент (ЕС) № 2015/703 от 30 април 2015 г. за установяване на мрежов кодекс относно правила за оперативната съвместимост и обмена на данни

                        Регламент (ЕС) № 2017/459 на Комисията от 16 март 2017 г. за установяване на Мрежов кодекс относно механизмите за разпределение на капацитет в газопреносни системи и за допълнение на Регламент (ЕО) № 984/2013

                        Регламент (ЕС) 2017/460 на Комисията от 16 март 2017 г. за установяване на Мрежов кодекс относно хармонизирани структури на тарифите за пренос на газ

                        Възобновяеми източници на енергия

                        Директива 2009/28/ЕО на Европейския парламент и на Съвета от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО

                        Нефт

                        Директива 2009/119/ЕО на Съвета от 14 септември 2009 г. за налагане на задължение на държавите членки да поддържат минимални запаси от суров нефт и/или нефтопродукти;

                        Енергийна инфраструктура

                        Регламент (ЕС) № 347/2013 на Европейския парламент и на Съвета от 17 април 2013 г. относно указания за трансевропейската енергийна инфраструктура и за отмяна на Решение № 1364/2006/ЕО, както и за изменение на регламенти (ЕО) № 713/2009, (ЕО) № 714/2009 и (ЕО) № 715/2009

                        Енергийна ефективност

                        Директива 2012/27/ЕС на Европейския парламент и на Съвета от 25 октомври 2012 г. относно енергийната ефективност, за изменение на директиви 2009/125/ЕО и 2010/30/ЕС и за отмяна на директиви 2004/8/ЕО и 2006/32/ЕО

                        Директива 2010/31/ЕС на Европейския парламент и на Съвета от 19 май 2010 г. относно енергийните характеристики на сградите

                        Регламент (ЕС) 2017/1369 на Европейския парламент и на Съвета от 4 юли 2017 г. за определяне на нормативната рамка за енергийно етикетиране и за отмяна на Директива 2010/30/ЕС

                        Регламенти за изпълнение:

                        -Делегиран регламент (ЕС) № 518/2014 на Комисията от 5 март 2014 г. за изменение на делегирани регламенти (ЕС) № 1059/2010, 1060/2010, 1061/2010, 1062/2010, 626/2011, 392/2012, 874/2012, 665/2013, 811/2013 и 812/2013 на Комисията, отнасящо се за етикетирането в Интернет на свързани с енергопотреблението продукти

                        -Делегиран регламент (ЕС) 2017/254 на Комисията от 30 ноември 2016 г. за изменение на делегирани регламенти (ЕС) № 1059/2010, (EС) № 1060/2010, (EС) № 1061/2010, (EС) № 1062/2010, (EС) № 626/2011, (EС) № 392/2012, (EС) № 874/2012, (EС) № 665/2013, (EС) № 811/2013, (EС) № 812/2013, (EС) № 65/2014, (EС) № 1254/2014, (EС) 2015/1094, (EС) 2015/1186 и (EС) 2015/1187 по отношение на използването на допустими отклонения при процедури за проверка

                        -Делегиран регламент (ЕС) № 1060/2010 на Комисията от 28 септември 2010 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на домашни хладилни уреди

                        -Делегиран регламент (ЕС) № 65/2014 на Комисията от 1 октомври 2013 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на битови фурни и абсорбатори

                        -Делегиран регламент (ЕС) № 626/2011 на Комисията от 4 май 2011 г. за прилагане на Директива 2010/30/ЕС на Европейския парламент и на Съвета по отношение на енергийното етикетиране на климатизатори

                        -Делегиран регламент (ЕС) № 874/2012 на Комисията от 12 юли 2012 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на електрически лампи и осветители

                        -Делегиран регламент (ЕС) № 1059/2010 на Комисията от 28 септември 2010 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на домакински съдомиялни машини

                        -Директива 96/60/ЕО на Комисията от 19 септември 1996 г. за изпълнение на Директива 92/75/ЕИО на Съвета относно енергийното етикетиране на битови комбинирани перални и сушилни машини

                        -Делегиран регламент (ЕС) № 392/2012 на Комисията от 1 март 2012 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на битови барабанни сушилни машини

                        -Делегиран регламент (ЕС) № 1061/2010 на Комисията от 28 септември 2010 г., допълващ Директива 2010/30/ЕС на Европейския парламент и на Съвета по отношение на енергийното етикетиране на битови перални машини

                        -Делегиран регламент (ЕС) № 665/2013 на Комисията от 3 май 2013 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на прахосмукачки

                        -Делегиран регламент (ЕС) № 812/2013 на Комисията от 18 февруари 2013 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на водоподгреватели, топлоакумулиращи резервоари за гореща вода и комплекти от водоподгревател и слънчево съоръжение

                        -Делегиран регламент (ЕС) № 811/2013 на Комисията от 18 февруари 2013 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на отоплителни топлоизточници, комбинирани топлоизточници, комплекти от отоплителен топлоизточник, регулатор на температурата и слънчево съоръжение и комплекти от комбиниран топлоизточник, регулатор на температурата и слънчево съоръжение

                        -Делегиран регламент (ЕС) № 1062/2010 на Комисията от 28 септември 2010 г. за допълване на Директива 2010/30/ЕС на Европейския парламент и на Съвета във връзка с енергийното етикетиране на телевизори

                        -Делегиран регламент (ЕС) № 1254/2014 на Комисията от 11 юли 2014 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на вентилационните агрегати за жилищни помещения

                        -Делегиран регламент (ЕС) 2015/1094 на Комисията от 5 май 2015 г. за допълнение на Директива 2010/30/ЕС на Европейския парламент и на Съвета по отношение на енергийното етикетиране на професионални хладилни шкафове за съхранение

                        -Делегиран регламент (ЕС) 2015/1186 на Комисията от 24 април 2015 г. за допълване на Директива 2010/30/ЕС на Европейския парламент и на Съвета по отношение на енергийното етикетиране на локални отоплителни топлоизточници

                        -Делегиран регламент (ЕС) 2015/1187 на Комисията от 27 април 2015 г. за допълнение на Директива 2010/30/ЕС на Европейския парламент и на Съвета по отношение на енергийното етикетиране на водогрейни котли на твърдо гориво и пакети от водогреен котел на твърдо гориво, допълнителни подгреватели, регулатори на температурата и слънчеви съоръжения

                        2. Достижения на правото на ЕС, които да бъдат приложени от Украйна извън задълженията на Украйна в рамките на Договора за Енергийна общност

                        Търсене и проучване на въглеводороди

                        Директива 94/22/ЕО относно условията за предоставяне и ползване на разрешения за проучване, изследване и производство на въглеводороди

                        График: разпоредбите на директивата започват да се прилагат в срок от 3 години след влизане в сила на настоящото споразумение, като се вземат предвид членове (12 и 13) от свързаните с търговията разпоредби, обхванати в глава 11 (Свързана с търговията енергетика) от дял IV (Търговия и свързани с търговията въпроси).

                        Енергийна ефективност - енергийни характеристики на сградите

                        Делегиран регламент (ЕС) № 244/2012 на Комисията от 16 януари 2012 г. за допълване на Директива 2010/31/ЕС на Европейския парламент и на Съвета относно енергийните характеристики на сградите чрез създаване на сравнителна методологична рамка за изчисляване на равнищата на оптимални разходи във връзка с минималните изисквания за енергийните характеристики на сградите и сградните компоненти

                        График: разпоредбите на регламента започват да се прилагат не по-късно от 30 юни 2019 г.

                        Енергийна ефективност — екопроектиране

                        Директива 2009/125/EО на Европейския парламент и на Съвета от 21 октомври 2009 г. за създаване на рамка за определяне на изискванията за екодизайн към продукти, свързани с енергопотреблението

                        График: разпоредбите на Директива 2009/125/ЕО започват да се прилагат в срок от 3 години след влизане в сила на настоящото споразумение.

                        Регламенти за изпълнение:

                        -Регламент (ЕС) 2016/2282 на Комисията от 30 ноември 2016 г. за изменение на регламенти (ЕО) № 1275/2008, (ЕО) № 107/2009, (ЕО) № 278/2009, (ЕО) № 640/2009, (ЕО) № 641/2009, (ЕО) № 642/2009, (ЕО) № 643/2009, (ЕС) № 1015/2010, (ЕС) № 1016/2010, (ЕС) № 327/2011, (ЕС) № 206/2012, (ЕС) № 547/2012, (ЕС) № 932/2012, (ЕС) № 617/2013, (ЕС) № 666/2013, (ЕС) № 813/2013, (ЕС) № 814/2013, (ЕС) № 66/2014, (ЕС) № 548/2014, (ЕС) № 1253/2014, (ЕС) 2015/1095, (ЕС) 2015/1185, (ЕС) 2015/1188, (ЕС) 2015/1189 и (ЕС) 2016/2281 по отношение на използването на допустими отклонения при процедурите за проверка

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) 2016/2281 на Комисията от 30 ноември 2016 г. за изпълнение на Директива 2009/125/ЕО на Европейския парламент и на Съвета за създаване на рамка за определяне на изискванията за екопроектиране към продукти, свързани с енергопотреблението, по отношение на изискванията за екопроектиране на въздухоотоплителни продукти, охладителни продукти, високотемпературни технологични охладители на течности и вентилаторни конвектори

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 2015/1189 на Комисията от 28 април 2015 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на котли на твърдо гориво

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) 2015/1188 на Комисията от 28 април 2015 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на локални отоплителни топлоизточници

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) 2015/1185 на Комисията от 24 април 2015 г. за изпълнение на Директива 2009/125/ЕО на Европейския парламент и на Съвета по отношение на изискванията за екопроектиране на локални отоплителни топлоизточници на твърдо гориво

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) 2015/1095 на Комисията от 5 май 2015 г. изпълнение на Директива 2009/125/ЕО на Европейския парламент и на Съвета по отношение на изискванията за екопроектиране на професионални хладилни шкафове за съхранение, бързоохлаждащи шкафове, кондензационни агрегати и технологични охладители

                        -Регламент (ЕС) № 1253/2014 на Комисията от 7 юли 2014 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на вентилационни агрегати

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 548/2014 на Комисията от 21 май 2014 г. за прилагане на Директива 2009/125/ЕО на Европейския парламент и на Съвета по отношение на малките, средните и големите силови трансформатори

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 66/2014 на Комисията от 14 януари 2014 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на битови фурни, котлони и абсорбатори

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 813/2013 на Комисията от 2 август 2013 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на отоплителни топлоизточници и комбинирани топлоизточници

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 814/2013 на Комисията от 2 август 2013 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране за водоподгреватели и топлоакумулиращи резервоари за гореща вода

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 666/2013 на Комисията от 8 юли 2013 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране за прахосмукачки

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 617/2013 на Комисията от 26 юни 2013 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на компютри и компютърни сървъри

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 932/2012 на Комисията от 3 октомври 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на битови барабанни сушилни машини

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 622/2012 на Комисията от 11 юли 2012 г. за изменение на Регламент (ЕО) № 641/2009 по отношение на изискванията за екопроектиране на безсалникови автономни циркулационни помпи и безсалникови вградени в продукти циркулационни помпи

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 641/2009 на Комисията от 22 юли 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на безсалникови автономни циркулационни помпи и безсалникови вградени в продукти циркулационни помпи

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 547/2012 на Комисията от 25 юни 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на водни помпи

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 206/2012 на Комисията от 6 март 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на климатизатори и вентилатори за разхлаждане

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 327/2011 на Комисията от 30 март 2011 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на вентилатори, задвижвани от електродвигатели с входна мощност между 125 W и 500 kW

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 1016/2010 на Комисията от 10 ноември 2010 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на домакински съдомиялни машини

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 1015/2010 на Комисията от 10 ноември 2010 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на битови перални машини

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) 2015/1428 на Комисията от 25 август 2015 г. за изменение на Регламент (ЕО) № 244/2009 на Комисията по отношение на изискванията за екопроектиране на ненасочени лампи за бита и Регламент (ЕО) № 245/2009 на Комисията по отношение на изискванията за екопроектиране на луминесцентни лампи без вграден баласт, газоразрядни лампи с висок интензитет и баласти и осветители, които могат да работят с такива лампи, както и за отменяне на Директива 2000/55/ЕО на Европейския парламент и на Съвета, както и Регламент (ЕС) № 1194/2012 на Комисията по отношение на изискванията за екопроектиране на насочени лампи, светодиодни лампи и съответното оборудване

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕО) № 245/2009 на Комисията от 18 март 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на луминесцентни лампи без вграден баласт, газоразрядни лампи с висок интензитет и баласти и осветители, които могат да работят с такива лампи, както и за отменяне на Директива 2000/55/ЕО на Европейския парламент и на Съвета, изменен

                        График: разпоредбите на регламента започват да се прилагат в срок от 3 години след влизане в сила на настоящото споразумение

                        -Регламент (ЕС) № 1194/2012 на Комисията от 12 декември 2012 г. за прилагане на Директива 2009/125/ЕО на Европейския парламент и на Съвета по отношение на изискванията за екопроектиране на насочени лампи, светодиодни лампи и съответното оборудване

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕО) № 244/2009 на Комисията от 18 март 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на ненасочени лампи за бита, изменен

                        График: разпоредбите на регламента започват да се прилагат в срок от 3 години след влизане в сила на настоящото споразумение

                        -Регламент (ЕО) № 859/2009 на Комисията от 18 септември 2009 г. за изменение на Регламент (ЕО) № 244/2009 по отношение на изискванията за екопроектиране във връзка с ултравиолетово излъчване от ненасочени лампи за бита

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 347/2010 на Комисията от 21 април 2010 г. за изменение на Регламент (ЕО) № 245/2009 на Комисията по отношение на изискванията за екопроектиране на луминесцентни лампи без вграден баласт, за газоразрядни лампи с висок интензитет, както и на баласти и осветители, които могат да работят с такива лампи

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕО) № 643/2009 на Комисията от 22 юли 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на домашни хладилни уреди

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 642/2009 на Комисията от 22 юли 2009 г. прилагане на Директива 2005/32/ЕО на Европейския парламент и на Съвета по отношение на изискванията за екопроектиране на телевизори

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 4/2014 на Комисията от 6 януари 2014 г. за изменение на Регламент (ЕО) № 640/2009 за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на електродвигатели

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕО) № 640/2009 на Комисията от 22 юли 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на електродвигатели + поправка OВ L 46, 19.2.2011 г.

                        График: графикът за прилагането на разпоредбите на регламента се определя не по-късно от 31 декември 2021 г.

                        -Регламент (ЕС) № 278/2009 на Комисията от 6 април 2009 г. за прилагане на Директива 2005/32/ЕО на Европейския парламент и на Съвета във връзка с изискванията за екопроектиране на външни електрозахранващи устройства по отношение на консумираната мощност на празен ход и на средния КПД в работен режим, изменен

                        График: разпоредбите на регламента започват да се прилагат в срок от 3 години след влизане в сила на настоящото споразумение

                        -Регламент (ЕО) № 107/2009 на Комисията от 4 февруари 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране за прости телевизионни приставки, изменен

                        График: разпоредбите на регламента започват да се прилагат в срок от 3 години след влизане в сила на настоящото споразумение

                        -Регламент (ЕО) № 1275/2008 на Комисията от 17 декември 2008 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране към електрическото и електронното битово и офис оборудване във връзка с консумацията му на електроенергия в режим в готовност и режим изключен, изменен

                        График: разпоредбите на регламента започват да се прилагат в срок от 3 години след влизане в сила на настоящото споразумение

                        -Директива 92/42/ЕИО на Съвета от 21 май 1992 г. относно изискванията за ефективност на нови бойлери за топла вода с течно или газово гориво, изменен

                        График: разпоредбите на директивата започват да се прилагат в срок от 3 години след влизане в сила на настоящото споразумение.

                        -Регламент (ЕО) № 643/2009 на Комисията от 22 юли 2009 г. за прилагане на Директива 2005/32/ЕО на Европейския парламент и на Съвета по отношение на изискванията за екопроектиране на домашни хладилни уреди, измемен

                        График: графикът за прилагането на разпоредбите на регламента се определя не по-късно от 31 декември 2021 г.

                        Ядрени въпроси

                        Директива 2013/59/Евратом на Съвета от 5 декември 2013 г. за определяне на основни норми на безопасност за защита срещу опасностите, произтичащи от излагане на йонизиращо лъчение и за отмяна на директиви 89/618/Евратом, 90/641/Евратом, 96/29/Евратом, 97/43/Евратом и 2003/122/Евратом

                        График: Разпоредбите на директивата започват да се прилагат в срок от 4 години след влизане в сила на настоящото споразумение.

                        Директива 2006/117/Евратом на Съвета от 20 ноември 2006 г. относно надзор и контрол на превоза на радиоактивни отпадъци и отработено гориво

                        График: разпоредбите на директивата започват да се прилагат в срок от 2 години след влизане в сила на настоящото споразумение.

                        Директива 2009/71/Евратом на Съвета от 25 юни 2009 г. за установяване на общностна рамка за ядрената безопасност на ядрените инсталации

                        График: разпоредбите на директивата започват да се прилагат в срок от 3 години след влизане в сила на настоящото споразумение.

                        Директива 2014/87/Евратом на Съвета от 8 юли 2014 г. за изменение на Директива 2009/71/Евратом за установяване на общностна рамка за ядрената безопасност на ядрените инсталации

                        График: разпоредбите на директивата започват да се прилагат в срок от 3 години след влизане в сила на настоящото споразумение.

                        Директива 2011/70/Евратом на Съвета от 19 юли 2011 г. за създаване на рамка на Общността за отговорно и безопасно управление на отработено гориво и радиоактивни отпадъци

                        График: разпоредбите на директивата започват да се прилагат в срок от 3 години след влизане в сила на настоящото споразумение.


               ЕВРОПЕЙСКА КОМИСИЯ
            Брюксел, 27.5.2019
            COM(2019) 239 final
            2019/0114(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюзв рамките на Съвместния комитет на ЕИП за изменение на Протокол 31 към Споразумението за ЕИП относно сътрудничеството в специфични области извън четирите свободи(бюджетен ред 02 03 01 „Вътрешен пазар“ и бюджетен ред 02 03 04 „Механизми за управление на вътрешния пазар“)
            (текст от значение за ЕИП)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               За да осигури необходимата правна сигурност и хомогенност на вътрешния пазар, Съвместният комитет на ЕИП следва да включва всички релевантни законодателни актове на ЕС в Споразумението за ЕИП във възможно най-кратък срок след тяхното приемане, както и да дава възможност за участие на членуващите в ЕИП държави от ЕАСТ в дейностите и програмите на ЕС от значение за ЕИП.

               С проекта на решение на Съвместния комитет на ЕИП (приложен към предложението за решение на Съвета) се цели да се измени Протокол 31 към Споразумението за ЕИП относно сътрудничеството в специфични области извън четирите свободи. Това е необходимо, за да се позволи на членуващите в ЕИП държави от ЕАСТ да участват в програми и действия на Съюза, финансирани от бюджетни редове от общия бюджет на Европейския съюз. В конкретния случай целта на настоящото изменение е да се позволи на членуващите в ЕИП държави от ЕАСТ (Норвегия, Исландия и Лихтенщайн) да участват в действия на Съюза, свързани с бюджетен ред 02 03 01 „Вътрешен пазар“ и бюджетен ред 02 03 04 „Механизми за управление на вътрешния пазар“, вписани в общия бюджет на Европейския съюз за финансовата 2019 година.

               •Съгласуваност с действащите разпоредби в тази област на политиката

               Приложеният проект на решение на Съвместния комитет е в пълно съответствие с целта на Споразумението за ЕИП да подпомага постоянното и балансирано укрепване на търговските и икономическите отношения между договарящите се страни при еднакви условия на конкуренция и при спазване на същите правила с цел създаване на хомогенно Европейско икономическо пространство.

               •Съгласуваност с други политики на Съюза

               Решението на Съвместния комитет е също така в съответствие с други политики на Съюза, по-специално с цел да се защити хомогенността на вътрешния пазар на ЕС.

               2.ПРАВНО ОСНОВАНИЕ, СУБИСИДИАРНОСТ И ПРОПОРЦИОНАЛНОСТ

               •Правно основание

               Предложението се основава на член 114 от ДФЕС във връзка с член 218, параграф 9 от него. Съгласно член 1, параграф 3 от Регламент (ЕО) № 2894/94 на Съвета
                  1
                относно условията за прилагане на Споразумението за Европейското икономическо пространство Съветът определя въз основа на предложение на Комисията позицията, която трябва да се заеме от името на Съюза по отношение на подобни решения.

               •Субсидиарност (при неизключителна компетентност)

               Предложението е в съответствие с принципа на субсидиарност по следната причина:

               Целта на настоящото предложение, а именно да се гарантира хомогенността на вътрешния пазар, не може да бъде постигната в достатъчна степен от държавите членки и следователно може, с оглед на въздействието, да бъде постигната по-добре на равнището на Съюза.

               •Пропорционалност

                  В съответствие с принципа на пропорционалност предложението не надхвърля необходимото за постигането на целта му — да се гарантира хомогенността на вътрешния пазар.

               •Избор на инструмент

                  В съответствие с член 98 от Споразумението за ЕИП избраният инструмент е решение на Съвместния комитет на ЕИП. Съвместният комитет на ЕИП осигурява ефективното изпълнение и функциониране на Споразумението за ЕИП. За тази цел той взема решения в случаите, предвидени в това споразумение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

               Не е приложимо.

               4.ОТРАЖЕНИЕ ВЪРХУ БЮДЖЕТА

                  Членуващите в ЕИП държави от ЕАСТ участват финансово в бюджетен ред 02 03 01 „Вътрешен пазар“ и бюджетен ред 02 03 04 „Механизми за управление на вътрешния пазар“. Точният размер на участието им ще бъде определен в съответствие с разпоредбите на Споразумението за ЕИП, след като настоящият проект на решение на Съвета бъде приет.

               5.ДРУГИ ЕЛЕМЕНТИ

               В съответствие с бюджетната политика на ЕС всяко участие в дейност на ЕС може да бъде осъществено само след като бъде изплатена съответната сума за финансово участие. Въпреки това, в съответствие с протокол 32 към Споразумението за ЕИП сумата за годишното финансово участие на членуващите в ЕИП държави от ЕАСТ се изплаща всяка година до 31 август след поканата от ЕС за внасяне на средства, съставена от Европейската комисия и представена на членуващите в ЕИП държави от ЕАСТ до 15 август.

               Ето защо, за да се покрие периодът между януари и август, проектът на решение на Съвместния комитет следва да се прилага с обратно действие от януари. По този начин се осигурява непрекъснатост на сътрудничеството през цялата календарна година, както е предвидено в Споразумението за ЕИП.

                  Обратното действие не засяга правата и задълженията на съответните лица и е в съответствие с принципа на оправданите правни очаквания.

               2019/0114 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз
                  в рамките на Съвместния комитет на ЕИП за изменение на Протокол 31 към Споразумението за ЕИП относно сътрудничеството в специфични области извън четирите свободи

                  (бюджетен ред 02 03 01 „Вътрешен пазар“ и бюджетен ред 02 03 04 „Механизми за управление на вътрешния пазар“)

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,

               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  2
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               (1)Споразумението за Европейското икономическо пространство
                  3
                („Споразумението за ЕИП“) влезе в сила на 1 януари 1994 г.

               (2)Съгласно член 98 от Споразумението за ЕИП Съвместният комитет на ЕИП може да реши да измени, inter alia, Протокол 31 към Споразумението за ЕИП (наричан по-нататък „Протокол 31“).

               (3)Протокол 31 към Споразумението за ЕИП съдържа разпоредби относно сътрудничеството в специфични области извън четирите свободи.

               (4)Целесъобразно е да се разшири сътрудничеството между договарящите се страни по Споразумението за ЕИП по отношение на дейности на Съюза, финансирани от общия бюджет на Европейския съюз и свързани с функционирането и развитието на вътрешния пазар на стоки и услуги.

               (5)Поради това протокол 31 към Споразумението за ЕИП следва да бъде изменен, за да може това разширено сътрудничество да се осъществява, считано от 1 януари 2019 г.

               (6)Позицията на Съюза в рамките на Съвместния комитет на ЕИП следва да се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да бъде заета от името на Съюза в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        OВ L 305, 30.11.1994 г., стр. 6–8

                     (2)

                        ОВ L 305, 30.11.1994 г., стр. 6.

                     (3)

                        ОВ L 1, 3.1.1994 г., стр. 3.

    ---documentbreak---

               ЕВРОПЕЙСКА КОМИСИЯ
            Брюксел, 27.5.2019
            COM(2019) 239 final
            ПРИЛОЖЕНИЕ
            към
            Предложение за РЕШЕНИЕ НА СЪВЕТА
            относно позицията, която трябва да се заеме от името на Европейския съюзв рамките на Съвместния комитет на ЕИП за изменение на Протокол 31 към Споразумението за ЕИП относно сътрудничеството в специфични области извън четирите свободи(бюджетен ред 02 03 01 „Вътрешен пазар“ и бюджетен ред 02 03 04 „Механизми за управление на вътрешния пазар“)

               ПРИЛОЖЕНИЕ

               РЕШЕНИЕ НА СЪВМЕСТНИЯ КОМИТЕТ НА ЕИП

               № […]

               от […]

               за изменение на Протокол 31 към Споразумението за ЕИП относно сътрудничеството в специфични области извън четирите свободи

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,

               като има предвид, че:

               Целесъобразно е да се продължи сътрудничеството между договарящите се страни по Споразумението за ЕИП в действията на Съюза, финансирани от общия бюджет на Съюза, и свързани с функционирането и развитието на вътрешния пазар на стоки и услуги, както и с механизмите за управление на вътрешния пазар.

               Поради това протокол 31 към Споразумението за ЕИП следва да бъде изменен, за да може това разширено сътрудничество да се осъществява, считано от 1 януари 2019 г.

               ПРИЕ НАСТОЯЩОТО РЕШЕНИЕ:

               Член 1

               В член 12, параграфи 7 и 14 от протокол 31 към Споразумението за ЕИП думите „и 2018 г.“ се заменят с думите „, 2018 г. и 2019 г.“.

               Член 2

               Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП
                  1**.

               То се прилага се от 1 януари 2019 г.

               Член 3

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на […] година.

                  За Съвместния комитет на ЕИП

                  Председател

                  […]

                  Секретари

                  на Съвместния комитет на ЕИП

                  […]

                     (1)
                  *
                        [Без отбелязани конституционни изисквания.] [С отбелязани конституционни изисквания.]


               ЕВРОПЕЙСКА КОМИСИЯ
            Брюксел, 27.5.2019
            COM(2019) 238 final
            2019/0113(NLE)
            Предложение за
            РЕШЕНИЕ НА СЪВЕТА
            относно позицията, която трябва да се заеме от името на Европейския съюзв рамките на Съвместния комитет на ЕИП във връзка с изменение на протокол 31към Споразумението за ЕИП относно сътрудничеството в специфични области извън четирите свободи(бюджетен ред 04 03 01 03 — Социална сигурност)
            (текст от значение за ЕИП)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  За да осигури необходимата правна сигурност и хомогенност на вътрешния пазар, Съвместният комитет на ЕИП следва да включва всички релевантни законодателни актове на ЕС в Споразумението за ЕИП във възможно най-кратък срок след тяхното приемане, както и да дава възможност за участие на членуващите в ЕИП държави от ЕАСТ в дейностите и програмите на ЕС от значение за ЕИП.

                  С проекта на решение на Съвместния комитет на ЕИП (приложен към предложението за решение на Съвета) се цели да се измени Протокол 31 към Споразумението за ЕИП относно сътрудничеството в специфични области извън четирите свободи. Това е необходимо, за да се позволи на членуващите в ЕИП държави от ЕАСТ да участват в програми и действия на Съюза, финансирани от бюджетни редове от общия бюджет на Европейския съюз. В конкретния случай целта на настоящото изменение е да се позволи на членуващите в ЕИП държави от ЕАСТ (Норвегия, Исландия и Лихтенщайн) да участват в действия на Съюза, свързани със свободното движение на работници, координирането на системите за социална сигурност и мерки за мигрантите, включително мигрантите от трети държави, свързани с бюджетен ред 04 03 01 03, и вписани в общия бюджет на Европейския съюз за финансовата 2019 година.

               •Съгласуваност с действащите разпоредби в тази област на политиката

                  Приложеният проект на решение на Съвместния комитет е в пълно съответствие с целта на Споразумението за ЕИП да подпомага постоянното и балансирано укрепване на търговските и икономически отношения между договарящите се страни при еднакви условия на конкуренция и при спазване на същите правила за създаване на еднородно Европейско икономическо пространство.

               •Съгласуваност с други политики на Съюза

                  Решението на Съвместния комитет е също така в съответствие с други политики на Съюза, по-специално с цел да се защити хомогенността на вътрешния пазар на ЕС.

               2.ПРАВНО ОСНОВАНИЕ, СУБИСИДИАРНОСТ И ПРОПОРЦИОНАЛНОСТ

               •Правно основание

                  Предложението се основава на член 46 и член 48 от ДФЕС във връзка с член 218, параграф 9 от него. Съгласно член 1, параграф 3 от Регламент (ЕО) № 2894/94 на Съвета
                     1
                   относно условията за прилагане на Споразумението за Европейското икономическо пространство Съветът определя въз основа на предложение на Комисията позицията, която трябва да се заеме от името на Съюза по отношение на подобни решения.

               •Субсидиарност (при неизключителна компетентност)

                  Предложението е в съответствие с принципа на субсидиарност по следната причина:

                  Целта на настоящото предложение, а именно да се гарантира хомогенността на вътрешния пазар, не може да бъде постигната в достатъчна степен от държавите членки и следователно може, с оглед на въздействието, да бъде постигната по-добре на равнището на Съюза.

               •Пропорционалност

                  В съответствие с принципа на пропорционалност настоящото предложение не надхвърля необходимото за постигането на своята цел.

               •Избор на инструмент

                  В съответствие с член 98 от Споразумението за ЕИП избраният инструмент е решение на Съвместния комитет на ЕИП. Съвместният комитет на ЕИП осигурява ефективното изпълнение и функциониране на Споразумението за ЕИП. За тази цел той взема решения в случаите, предвидени в това споразумение.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОТ ОЦЕНКИТЕ НА ВЪЗДЕЙСТВИЕТО

                  Не се прилага.

               4.ОТРАЖЕНИЕ ВЪРХУ БЮДЖЕТА

                  Членуващите в ЕИП държави от ЕАСТ участват финансово в бюджетен ред 04 03 01 03 „Свободно движение на работници, координиране на схемите за социална сигурност и мерки за мигрантите, включително мигрантите от трети държави“. Точният размер на участието им ще бъде определен в съответствие с разпоредбите на Споразумението за ЕИП, след като настоящият проект на решение на Съвета бъде приет.

               5.ДРУГИ ЕЛЕМЕНТИ

               В съответствие с бюджетната политика на ЕС всяко участие в дейност на ЕС може да бъде осъществено само след като бъде изплатена съответната сума за финансово участие. Въпреки това, в съответствие с протокол 32 към Споразумението за ЕИП сумата за годишното финансово участие на членуващите в ЕИП държави от ЕАСТ се изплаща всяка година до 31 август след поканата от ЕС за внасяне на средства, съставена от Европейската комисия и представена на членуващите в ЕИП държави от ЕАСТ до 15 август.

               Ето защо, за да се покрие периодът между януари и август, проектът на решение на Съвместния комитет следва да се прилага с обратно действие от януари. По този начин се осигурява непрекъснатост на сътрудничеството през цялата календарна година, както е предвидено в Споразумението за ЕИП.

                  Обратното действие не засяга правата и задълженията на съответните лица и е в съответствие с принципа на оправданите правни очаквания.

               2019/0113 (NLE)

               Предложение за

               РЕШЕНИЕ НА СЪВЕТА

               относно позицията, която трябва да се заеме от името на Европейския съюз
                  в рамките на Съвместния комитет на ЕИП във връзка с изменение на протокол 31
                  към Споразумението за ЕИП относно сътрудничеството в специфични области извън четирите свободи

                  (бюджетен ред 04 03 01 03 — Социална сигурност)

               (текст от значение за ЕИП)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално членове 46 и 48 във връзка с член 218, параграф 9 от него,

               като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство
                  2
               , и по-специално член 1, параграф 3 от него,

               като взе предвид предложението на Европейската комисия,

               като има предвид, че:

               1.Споразумението за Европейското икономическо пространство
                  3
                („Споразумението за ЕИП“) влезе в сила на 1 януари 1994 г.

               2.Съгласно член 98 от Споразумението за ЕИП Съвместният комитет на ЕИП може да реши да измени, inter alia, протокол 31 към Споразумението за ЕИП.

               3.Протокол 31 към Споразумението за ЕИП съдържа специфични разпоредби относно сътрудничеството в специфични области извън четирите свободи.

               4.Целесъобразно е да се продължи сътрудничеството между договарящите се страни по Споразумението за ЕИП в действията на Съюза, финансирани от общия бюджет на Европейския съюз, във връзка със свободното движение на работници, координирането на системите за социална сигурност и мерките за мигрантите, включително мигрантите от трети държави.

               5.Поради това протокол 31 към Споразумението за ЕИП следва да бъде изменен, за да може това разширено сътрудничество да продължи и след 31 декември 2018 г.

               6.С оглед на това позицията на Съюза в рамките на Съвместния комитет на ЕИП следва да се основава на приложения проект на решение,

               ПРИЕ НАСТОЯЩОТО РЕШЕНИЕ:

               Член 1

               Позицията, която трябва да се заеме от името на Съюза в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП относно сътрудничеството в специфични области извън четирите свободи, се основава на проекта на решение на Съвместния комитет на ЕИП, приложен към настоящото решение.

               Член 2

               Настоящото решение влиза в сила в деня на приемането му.

               Съставено в Брюксел на […] година.

                     За Съвета

                     Председател

                     (1)

                        OВ L 305, 30.11.1994 г., стр. 6–8

                     (2)

                        ОВ L 305, 30.11.1994 г., стр. 6.

                     (3)

                        ОВ L 1, 3.1.1994 г., стр. 3.

    ---documentbreak---

               ЕВРОПЕЙСКА КОМИСИЯ
            Брюксел, 27.5.2019
            COM(2019) 238 final
            ПРИЛОЖЕНИЕ
            към
            Предложение за Решение на Съвета
            относно позицията, която трябва да се заеме от името на Европейския съюз в рамките на Съвместния комитет на ЕИП във връзка с изменение на протокол 31 към Споразумението за ЕИП относно сътрудничеството в специфични области извън четирите свободи(бюджетен ред 04 03 01 03 – Социална сигурностy)

               ПРИЛОЖЕНИЕ

               РЕШЕНИЕ НА СЪВМЕСТНИЯ КОМИТЕТ НА ЕИП
                  № […]

               от […]

               за изменение на Протокол 31 към Споразумението за ЕИП относно сътрудничеството в специфични области извън четирите свободи

               СЪВМЕСТНИЯТ КОМИТЕТ НА ЕИП,

               като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,

               като има предвид, че:

               (1)Целесъобразно е да се продължи сътрудничеството между договарящите страни по Споразумението за ЕИП в действията на Съюза, финансирани от общия бюджет на Съюза, във връзка със свободното движение на работници, координирането на системите за социална сигурност и мерките за мигрантите, включително мигрантите от трети държави.

               (2)Поради това протокол 31 към Споразумението за ЕИП следва да бъде изменен, за да може това разширено сътрудничество да се осъществява, считано от 1 януари 2019 г.

               ПРИЕ НАСТОЯЩОТО РЕШЕНИЕ:

               Член 1

               В член 5, параграфи 5 и 13 от протокол 31 към Споразумението за ЕИП думите „и 2018 г.“ се заменят с думите „, 2018 г. и 2019 г.“.

               Член 2

               Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението за ЕИП
                  1**.

               То се прилага се от 1 януари 2019 г.

               Член 3

               Настоящото решение се публикува в раздела за ЕИП и в притурката за ЕИП към Официален вестник на Европейския съюз.

               Съставено в Брюксел на […] година.

                  За Съвместния комитет на ЕИП

                  Председател

                  Секретари

                  на Съвместния комитет на ЕИП

                     (1)
                  *
                        [Без отбелязани конституционни изисквания.] [С отбелязани конституционни изисквания.]